CELEX: 32018R2056
Language: sk
Date: 2018-12-06 00:00:00
Title: Nariadenie Rady (EÚ) 2018/2056 zo 6. decembra 2018, ktorým sa mení nariadenie (EÚ) č. 216/2013 o elektronickom uverejňovaní Úradného vestníka Európskej únie

27.12.2018   
               
               
                  SK
               
               
                  Úradný vestník Európskej únie
               
               
                  L 329/1
               
            
         NARIADENIE RADY (EÚ) 2018/2056
         zo 6. decembra 2018,
         ktorým sa mení nariadenie (EÚ) č. 216/2013 o elektronickom uverejňovaní Úradného vestníka Európskej únie
         
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 352,
         so zreteľom na návrh Európskej komisie,
         po postúpení návrhu legislatívneho aktu národným parlamentom,
         so zreteľom na súhlas Európskeho parlamentu,
         konajúc v súlade s mimoriadnym legislatívnym postupom,
         keďže:
         
                     (1)
                  
                  
                     V nariadení Rady (EÚ) č. 216/2013 (1) sa stanovuje, že elektronické vydanie úradného vestníka má niesť zaručený elektronický podpis založený na kvalifikovanom certifikáte a vytvorený bezpečným zariadením na vytvorenie podpisu v súlade so smernicou Európskeho parlamentu a Rady 1999/93/ES (2).
                  
               
                     (2)
                  
                  
                     Nariadením Európskeho parlamentu a Rady (EÚ) č. 910/2014 (3) sa stanovuje právny rámec pre elektronické podpisy, elektronické pečate, elektronickú časové pečiatky, elektronické dokumenty, elektronické doručovacie služby pre registrované zásielky a certifikačné služby pre autentifikáciu webových sídiel.
                  
               
                     (3)
                  
                  
                     Autentifikácia elektronickou pečaťou dáva porovnateľné záruky, ako sú tie, ktoré poskytuje elektronický podpis. V dôsledku používania elektronickej pečate na autentifikáciu úradného vestníka by sa postup uverejňovania úradného vestníka na webovom sídle EUR-Lex urýchlil.
                  
               
                     (4)
                  
                  
                     Nariadenie (EÚ) č. 216/2013 by sa preto malo zmeniť,
                  
               PRIJALA TOTO NARIADENIE:
         
            Článok 1
            V článku 2 naradenia (EÚ) č. 216/2013 sa odsek 1 nahrádza takto:
            
               
                  „1.   Elektronické vydanie úradného vestníka nesie kvalifikovaný elektronický podpis vymedzený v súlade s nariadením Európskeho parlamentu a Rady (EÚ) č. 910/2014 (*1) alebo kvalifikovanú elektronickú pečať vymedzenú v súlade s nariadením (EÚ) č. 910/2014. Kvalifikované certifikáty pre elektronický podpis alebo elektronickú pečať a ich obnovenia sa uverejňujú na webovom sídle EUR-Lex, aby mala verejnosť možnosť overiť si kvalifikovaný elektronický podpis alebo kvalifikovanú elektronickú pečať a autenticitu elektronického vydania úradného vestníka.
               
            
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. decembra 2018
            
               
                  Za Radu
               
               
                  predseda
               
               H. KICKL
            
         
         
            (1)  Nariadenie Rady (EÚ) č. 216/2013 zo 7. marca 2013 o elektronickom uverejňovaní Úradného vestníka Európskej únie (Ú. v. EÚ L 69, 13.3.2013, s. 1).
         
            (2)  Smernica Európskeho parlamentu a Rady 1999/93/ES z 13. decembra 1999 o rámci spoločenstva pre elektronické podpisy (Ú. v. ES L 13, 19.1.2000, s. 12).
         
            (3)  Nariadenie Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28.8.2014, s. 73).